LeroyDyer/wikipediaSW huggingface dataset:
Wakamaldoli

Wakamaldoli ni Wabenedikto wanaomfuata mkaapweke Romualdo Abati, mwanzilishi wa monasteri ya Camaldoli (Italia) katika karne ya 11.

Urekebisho huo wa umonaki wa Benedikto wa Nursia uliathiri vizuri sana Kanisa Katoliki hasa kupitia kardinali wake Petro Damiani aliyepigania urekebisho wa Kanisa lote kuanzia Upapa.

Kufuatana na himizo la Mtaguso wa pili wa Vatikano kwa wamonaki kuanzisha monasteri katika nchi za misheni, Wakamaldoli wa kike walifungua nyumba nchini Tanzania karibu na Mafinga (mkoa wa Iringa), ambayo kisha kustawi imeanza kuzaa matawi (mkoa wa Manyara).

Viungo vya nje 
 Catholic Encyclopedia entry

Wabenedikto
Wakamaldoli
Mashirika ya kitawa
Papa Alexander V

Alexander V (anajulikana pia kama Petro wa Kandia, 1339 – 3 Mei 1410) kwa mtazamo rasmi wa Kanisa Katoliki alikuwa antipapa wakati wa Farakano la Magharibi (1378–1417), ingawa wanahistoria wengine wanamuona kuwa Papa halisi.  

Aliogoza kuanzia 26 Juni 1409 hadi kifo chake mwaka 1410.

Viungo vya nje

The Peter of Candia Homepage 

Wafransisko
Maaskofu Wakatoliki
Makardinali
Antipapa

Antipapa (kutoka Kilatini ambapo lina maana ya "Mpingapapa") ni jina linalotumiwa na wanahistoria kumtajia askofu yeyote aliyejidai kuwa Papa wa Roma, lakini madai yake hayakukubaliwa na wengi wakati wake, au hayakubaliwi na Kanisa Katoliki wakati huu.

Kanisa Katoliki
Papa
Historia ya Ukristo
Camaldoli

Camaldoli ni monasteri muhimu katika eneo la msitu la kijiji cha Poppi, katika mkoa wa Toscana, Italia. 

Ndiyo asili ya tawi la Wakamaldoli la wamonaki Wabenedikto.
 
Ilianzishwa mwaka 1023 hivi na Romwald abati kwa ruhusa ya askofu Tedaldo wa Arezzo.

Viungo vya nje
 http://www.camaldoli.it/web_en/ca_storia/ca_storia00.htm 
 http://www.camaldoliospitalita.it/inglese/camaldoli.html

Wabenedikto
Wakamaldoli
Toscana
Peter Eriksson

Lars-Johan Peter Eriksson (* 3 Agosti 1958 Tranås, Småland) ni mwanasiasa kutoka nchi ya Uswidi. Ni mmoja wa viongozi wa Mazingira Green Party nchini Uswidi. Mwaka 2002 alichaguliwa bungeni. 

Wanasiasa wa Uswidi
Tetemeko la ardhi nchini Chile 2010

Tetemeko la ardhi nchini Chile 2010 lilikuwa tetemeko la ardhi nchini Chile. Ilijiri 27 Februari 2010. Angalau watu 800 walikufa.

Marejeo 
 BBC

Chile
Mtaguso wa nne wa Laterano

Mtaguso wa nne wa Laterano (1215) unahesabiwa na Kanisa Katoliki kama mtaguso mkuu wa kumi na mbili. 

Uliitishwa na Papa Inosenti III (1198-1216) kama kilele cha kazi yake.

Ulihudhuriwa na maaskofu zaidi ya 400 (wakiwemo mapatriarki wa Kilatini wa Konstantinopoli na Yerusalemu na wawakilishi wa wale wa Antiokia na Aleksandria), na wakuu wa watawa zaidi ya 800, mbali na mabalozi wa watawala wa nchi mbalimbali.

Mada kuu zilikuwa Vita vya msalaba, Mashindano kuhusu uteuzi wa viongozi wa Kanisa, mamlaka ya Papa, mwenendo wa makleri, mashirika ya kitawa, imani (kuhusu ekaristi n.k.), na wajibu wa Wakristo wote kupokea sakramenti ya kitubio walau mara moja kwa mwaka.

Kutokana na wingi na umuhimu wa mafundisho na maamuzi yaliyotolewa, mtaguso huo unahesabiwa kuwa kati ya ile iliyoathiri zaidi Kanisa hadi leo.

Historia 
Mtaguso uliitishwa mjini Roma na Papa Inosenti III kwa hati Vineam Domini Sabaoth, iliyotolewa tarehe 19 Aprili 1213. 

Papa mwenyewe ndiye aliyefungua kikao kwa hotuba ya kusisimua tarehe 11 Novemba 1215, naye tarehe 30 Novemba alipendekeza kanuni 70 ambazo zilipitishwa bila ya kupingwa. 

Hivyo mtaguso huo ulizidi kukusanya mamlaka ya Kanisa mikononi mwa Papa.

Viungo vya nje 
 Mtaguso wa nne wa Laterano katika Catholic Encyclopedia.
 Enchiridion symbolorum, definitionum et declarationum de rebus fidei et morum 800-815 (Mafundisho muhimu ya mtaguso huo kwa Kilatini)

Mitaguso
Roma
Historia ya Ukristo
Historia ya Ulaya
1215
UNESCO-IHE

UNESCO-IHE ni kifupi cha "United Nations Educational, Scientific and Cultural Organization - Institute for Hydrological Education", au Taasisi ya Elimu ya Maji ya UNESCO.
 
Ni  taasisi ya kimataifa kwa ajili ya elimu ya maji iliyoanzishwa rasmi mwaka 2003. UNESCO-IHE inaendeleza  kazi  iliyoanzishwa na IHE mwaka 1957. Wakati huo IHE ilikuwa ikitoa stashahada ya juu katika  fani ya uhandisi wa  maji  na  utaalamu  wa kiufundi kwa nchi zinazoendelea. 

Taasisi ya Kimataifa ya maji, UNESCO-IHE ipo katika mji wa Delft  nchini  Uholanzi (Netherlands), na inamilikiwa na nchi  zote wanachama  wa Shirika la Umoja wa Mataifa la Elimu, Sayansi na Utamaduni (UNESCO). Ilianzishwa  kama taasisi  la daraja la kwanza kwa  mujibu wa UNESCO  kwa ushirikiano na  Serikali  ya Uholanzi. 

Ni taasisi  kubwa zaidi ya elimu ya  maji duniani,  na taasisi pekee katika mfumo wa Umoja wa  Mataifa  iliyopewa  mamlaka ya kutoa shahada za uzamili katika  sayansi. 

Majukumu ya UNESCO-IHE yanaainishwa kama ifuatavyo : 

Ina  jukumu la uongozi  wa Kimataifa katika kuweka viwango  na kuandaa mipango ya  elimu ya stashada ya juu katika elimu ya maji na kuendeleza  mafunzo ya kitaalamu;
Kujenga  uwezo wa kitalaamu kwa nchi zinazoendelea; 
Kutoa elimu, mafunzo na  mipango ya utafiti. 
Kuweka misingi  na kusimamia mitandao ya kielimu  ya taasisi na mashirika katika sekta ya maji  duniani kote; 
Kutumika kama  'jukwa la sera' kwa  nchi shirika za  Shirika la Umoja wa Mataifa la Elimu,Sayansi na Utamaduni (UNESCO) na washikadau wengine; na
Kutoa utaalam na ushauri wa kitaalamu kuhusu elimu ya  maji. 

Tangu ianzishwe mwaka 1957, taasisi ya IHE -kama ilivyojulikana- imeshatoa stashahada kwa wataalamu(wahandisi na wanasayansi) zaidi ya elfu kumi na nne( 14,000)  wengi wao kutoka  nchi zinazoendelea, za mpito zinazowakilisha nchi mia moja na sitini(160) (Wahandisi na wanasayansi) karibu kabisa kutoka zinazoendelea / mpito ya nchi, anayewakilisha 160 nchi. Na imeshatunuku shahada ya falsafa (PhD) kwa watahini za  sabini na tano(75),na kufanya utafiti mblimbali  na kujenga uwezo wa kitaalamu katika miradi duniani kote.

UNESCO
Kifupi
Malibu's Most Wanted

Malibu's Most Wanted ni filamu ya vichekesho ya mwaka wa 2003 ambayo imetungwa na kuchezwa na Jamie Kennedy akiwa na washiriki wenzi Taye Diggs, Anthony Anderson, na Regina Hall.

Filamu hii ilitungwa na waanzilishi wa MADtv, Fax Bahr na Adam Small, ambao pia wamesimama kama watayarishaji wa filamu hii.

Uhusika wa "B-Rad" awali ulionekana kipindi cha kujificha kwenye kamera cha Jamie Kennedy, The Jamie Kennedy Experiment,  lakini ilianza tangu enzi zake za ucheshi wake wa wima na kuufanya kama utaratibu endelevu.

Hadithi
Filamu inaanza katika maisha ya familia ya Bill Gluckman, seneta Myahudi Mzungu kutoka mjini Malibu, California ambaye anagombea Ugavana wa California. Mtoto wake Brad ni Wigger (Wigger ni nadharia ya mtu Mzungu anayefuata tabia au tamaduni za Wamarekani Weusi - hasa katika hip hop), amejipendekeza mwenyewe jina la utani la "B-Rad" licha ya kuwa na utajiri katika familia yake, maisha ya kivulini. Imetokea, wanachama wa Bwana Gluckman wa kampeni za kisiasa wamekuwa na wasiwasi na upuuzi wa Brad, tabia za kishenzi zinazopelekea kuharibu nafasi ya baba'ke asichaguliwe.

Wanachama wa kikosi cha kampeni kimekodisha waigizaji wawili, ambao hawajui undani zaidi wa maisha ya mjini zaidi ya B-Rad, kwa kuigiza kama majambazi, wakamtekanyara, na wakampeleka huko South Central Los Angeles ambapo walitumainia kwamba Brad ataogopa kwa kuwa yeye mzungu - hasa baada ya kushuhudia maisha ya kitaa yapo vipi. Kwa bahati mbaya kila aliyejiingiza, mpango unavurugika baada ya Brad kutaka kujihusisha na vikundi vya kihuni na baadaye akajiingiza mwenyewe na wale waigizaji waliotumwa kuja mzingua nao pia wanamwongoza pabaya.

Washiriki

Walionekana
Snoop Dogg (sauti ya panya)
Mike Epps  (DJ kule klabu)
Felli Fel
Hi-C
Young Dre The Truth
Drop da Bomb
Hal Fishman
Big Boy

Marejeo

Viungo vya Nje
 

Filamu za 2003
Filamu za Warner Bros.
East Orange, New Jersey

East Orange ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 65,000 wanaoishi katika mji huu. Mji upo m 50 kutoka juu ya usawa wa bahari.

Tazama pia 
 West Orange, New Jersey

Viungo vya nje 
  Tovuti rasmi

Miji ya New Jersey
New York City
Essex County, New Jersey
Hackensack, New Jersey

Hackensack ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 40,000 wanaoishi katika mji huu. Mji upo m 6 kutoka juu ya usawa wa bahari.

Viungo vya nje 
  Tovuti rasmi

Miji ya New Jersey
New York City
Bergen County, New Jersey
Englewood, New Jersey

Englewood ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 30,000 wanaoishi katika mji huu. Mji upo m 9 kutoka juu ya usawa wa bahari.  Eneo lake ni 12.8 km².

Miji ya New Jersey
New York City
Bergen County, New Jersey
Teaneck, New Jersey

Teaneck ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 40,000 wanaoishi katika mji huu. Mji upo m 33 kutoka juu ya usawa wa bahari.

Viungo vya nje 
  Tovuti rasmi

Miji ya New Jersey
New York City
Bergen County, New Jersey
Maplewood, New Jersey

Maplewood ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 20,000 wanaoishi katika mji huu. Mji upo m 131 kutoka juu ya usawa wa bahari. 

Miji ya Marekani
New Jersey
New York City
West Orange, New Jersey

West Orange ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 40,000 wanaoishi katika mji huu. Mji upo m 135 kutoka juu ya usawa wa bahari.

Tazama pia 
 East Orange, New Jersey

Viungo vya nje 
  Tovuti rasmi

Miji ya New Jersey
New York City
Essex County, New Jersey
Independent Leaders

Independent Leaders ni jina la kutaja albamu ya kwanza ya kundi la muziki wa hip hop la Naughty by Nature. Albamu ilitolewa wakiwa wanatumia jina la New Style mnamo 1989 katika studio ya MCA Records. Matayarisho ya albamu yamefanywa na kundi wenyewe.

Orodha ya nyimbo
Scuffin' Those Knees (3:16)
Start Smokin' (4:50)
Picture Perfect (3:11)
Can't Win For Losing (3:15)
Droppin' The Bomb (3:18)
To The Extreme (2:38)
Independent Leader (4:26)
New Vs. Style (3:37)
Smooth Mood (3:59)
Bring The Rock (3:32)

Albamu za 1989
Albamu za kwanza
Albamu za hip hop
Albamu za Naughty by Nature
Albamu za MCA Records
Atlantic City, New Jersey

Atlantic City ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 35,000 wanaoishi katika mji huu. Mji upo m 0 kutoka juu ya usawa wa bahari.

Viungo vya nje 
  Tovuti rasmi

Miji ya New Jersey
Atlantic County, New Jersey
Paterson, New Jersey

Paterson ni mji wa Marekani katika jimbo la New Jersey. Kwa mujibu wa sensa iliyofanyika mnamo mwaka wa 2008, mji una wakazi wapatao 145,000 wanaoishi katika mji huu. Mji upo m 32 kutoka juu ya usawa wa bahari.

Viungo vya nje 
  Tovuti rasmi

Miji ya New Jersey
Passaic County, New Jersey
Sochi

Sochi ni mji wa Urusi katika mkoa wa Krasnodar Krai. Kwa mujibu wa sensa iliyofanyika mnamo mwaka wa 2002, mji una wakazi wapatao 330,000 wanaoishi katika mji huu. Mji upo m 30 kutoka juu ya usawa wa bahari.

Viungo vya nje 
  Tovuti rasmi

Miji ya Urusi
Bahari Nyeusi
Krasnodar Krai
Rivers State

Rivers State ni mojawapo kati ya majimbo 36 ya Nigeria. Mji wake mkuu ni Port Harcourt.

Kusini limepakana na Bahari ya Atlantiki, Kaskazini na jimbo la Imo Abiaand Anambra, Mashariki na jimbo la Akwa Ibom na Magharibi majimbo ya Bayelsa na Delta. Kama jimbo la Delta State, Rivers State ina Waigbo wengi wa koo tofauti, lakini wengi ni wa ukoo wa Ikwerre. Pia ogoni wa Ijaw wako kwa idadi chache.

Sehemu ya ndani ya jimbo hili ina Msitu wa mvua ya kitropiki; kuelekea pwani, mazingira ya Niger Delta huwa maumbile ya mabwawa ya mangrove.

Rivers State ilikuwa sehemu ya Oil Rivers Protectorate kuanzia 1885 hadi 1893, wakati ilikuwa sehemu ya Niger Coast Pretectorate. Mwakani 1900 kanda hii ilishikanishwa na maeneo huru ya Royal Niger Company na kuunda ukoloni wa Kusini mwa Nigeria.

Jimbo hili liliundwa mwakani 1967 kwa kugawanyishwa kwa  Kanda ya Mashariki wa Nigeria. Kufikia mwaka 1996 jimbo hili lilijumuisha eneo ambalo kwa sasa ni Jimbo la Bayelsa.

Ugatuzi 
Rivers State imegawanywa katika maeneo 23 ya Serikali za Mitaa (LGAs):

Uchumi 
Jimbo la Rivers State ndilo lenye uchumi wa pili mkubwa zaidi nchini Nigeria, likifuata Lagos State ambalo ni la kwanza. Lilikuwa na jumla ya Pato la Taifa la dola za Marekani 21,073,410,422 ambalo ni kubwa kuliko mengi ya mapato ya mataifa ya Bara la Afrika. Bandari mbili kuu, Viwanja vya ndege, na viwanda mbalimbali vimeenea kote kwenye jimbo hili hasa katika mji mkuu wa Jimbo.

Tazama pia
 Orodha ya miji ya Nigeria

Marejeo

Viungo vya nje 
 Tovuti rasmi ya Serikali ya Rivers State

R
Jimbo la Rivers
Hebe Camargo

Hebe Maria Camargo (Taubaté, 8 Machi, 1929 - 29 Septemba, 2012) alikuwa mwimbaji na mwigizaji ya Brazil.

Marejeo

Viungo vya nje 
 
 Site program of Hebe on SBT
Screen Actors Guild Awards

Screen Actors Guild Awards ni jina la kutaja tuzo zinazotolewa kila mwaka na Screen Actors Guild (SAG) kutambulisha au kupambanua kazi zilizofanywa na wanachama wake (yaani, hutolewa kwa ajili ya wanachama wa SAG tu, basi). Kijisanamu kinachotolewa, kinamwonesha mwanaume aliye-mtupu kashikilia visanamu viwili - kimoja cha kuchekesha na kingine cha kusikitisha, kinaitwa Actor. Kina urefu wa inchi 16, uzani wa ratili 12, na ni kalibu ya shaba nzito.

SAG Awards imekuwa moja kati ya sherehe kubwa za ugawaji wa tuzo huko mjini Hollywood tangu mwaka wa 1995.

Marejeo

Viungo vya Nje 
 SAG Awards official site
NAACP Image Awards

NAACP Image Awards ni tuzo zinatolewa kila mwaka na American National Association for the Advancement of Colored People kutukuza au kutuza kazi zilizofanywa vyema na watu wa rangi tofauti katika filamu, televisheni, muziki, na fasihi.

Sawa tu na tuzo nyingine, kama vile Oscars na Grammys, kundi au jamii zote 35 za Image Awards huchaguliwa na wanachama wa NAACP. Pia kuna tuzo za vyeo au heshima kwa mtu fulani, ikiwa pamoja na Tuzo ya Rais, Tuzo ya Mwenyekiti, Mburudishaji wa Mwaka na The Image Award Hall of Fame.

Viungo vya Nje 
 The Official NAACP Image Awards Site 
 http://www.thefutoncritic.com/news.aspx?date=12/16/08&id=20081216fox01

Marejeo 

NAACP Image Awards
Baptisti

Baptisti ni neno linalotumika pengine kuelezea kinachohusika na mapokeo maalumu ndani ya Ukristo wa Kiprotestanti na hasa kutajia mali au makanisa ya Wabaptisti au madhehebu ya Kibaptisti, ambayo ni kati ya yale yenye waumini wengi zaidi duniani. Wanakadiriwa kuwa milioni 110 katika jumuia 220,000.

Mapokeo hayo yamechukua jina lake kutokana na mkazo juu ya imani ya wafuasi wa Yesu Kristo kwamba wanapaswa kuzamishwa ndani ya maji mengi ili kuonyesha imani yao. 

Kwa sababu hiyo Wabaptisti hawana desturi ya kutoa ubatizo kwa watoto wachanga.

Mbali ya msimamo huo, Wabaptisti wanatofautiana sana katika teolojia na miundo yao.

Historia 
Msimamo wa Kibaptisti ulijitokeza kwanza Uswisi katika karne ya 16, lakini ulipata nguvu zaidi Uingereza katika karne ya 17.

Huko Marekani mwaka 1639 Roger Williams alianzisha kanisa la Kibaptisti mjini Providence, Rhode Island na John Clarke alianzisha kanisa la Kibaptisti mjini Newport, Rhode Island. Haieleweki vyema kanisa gani kati ya hayo lilifunguliwa kwanza. Kumbukumbu za makanisa yote mawili zimepotea.

Mbali na Marekani na Ulaya, siku hizi kuna Wabaptisti wengi hasa Nigeria (milioni 2.5), India (milioni 2.4), Congo (DRC) (milioni 1.9) na Brazil (milioni 1.7).

Tanbihi

Marejeo
 .
 .
 , comprehensive international History.
 .
 .

Marejeo mengine 
 Gavins, Raymond. The Perils and Prospects of Southern Black Leadership: Gordon Blaine Hancock, 1884–1970. Duke University Press, 1977.
 Harrison, Paul M. Authority and Power in the Free Church Tradition: A Social Case Study of the American Baptist Convention Princeton University Press, 1959.
 Harvey, Paul. Redeeming the South: Religious Cultures and Racial Identities among Southern Baptists, 1865–1925 University of North Carolina Press, 1997.
 Heyrman, Christine Leigh. Southern Cross: The Beginnings of the Bible Belt (1997).
 Isaac, Rhy. "Evangelical Revolt: The Nature of the Baptists' Challenge to the Traditional Order in Virginia, 1765 to 1775," William and Mary Quarterly, 3d ser., XXXI (July 1974), 345–68.
 .
 McBeth, H. Leon, (ed.) A Sourcebook for Baptist Heritage (1990), primary sources for Baptist history.
 McGlothlin, W. J. (ed.) Baptist Confessions of Faith. Philadelphia: The American Baptist Publication Society, 1911.
 Pitts, Walter F. Old Ship of Zion: The Afro-Baptist Ritual in the African Diaspora Oxford University Press, 1996.
 Rawlyk, George. Champions of the Truth: Fundamentalism, Modernism, and the Maritime Baptists (1990), Canada.
 Spangler, Jewel L. "Becoming Baptists: Conversion in Colonial and Early National Virginia" Journal of Southern History. Volume: 67. Issue: 2. 2001. pp 243+
 Stringer, Phil. The Faithful Baptist Witness, Landmark Baptist Press, 1998.
 Underhill, Edward Bean (ed.). Confessions of Faith and Other Documents of the Baptist Churches of England in the 17th century. London: The Hanserd Knollys Society, 1854.
 Underwood, A. C. A History of the English Baptists. London: Kingsgate Press, 1947.
 Wills, Gregory A. Democratic Religion: Freedom, Authority, and Church Discipline in the Baptist South, 1785–1900, Oxford.

Viungo vya nje
 

Ukristo
Uprotestanti
Wabaptisti
Mharagwe

Mharagwe (pia: mharage) ni jina la mimea mbalimbali ya familia Fabaceae lakini mara nyingi sana Phaseolus vulgaris. 

Mimea hii inatambaa au inapanda juu ya mimea mingine na matunda yake ni makaka marefu yaliyo na mbegu zinazoitwa maharagwe. 

Licha ya mbegu hata makaka mabichi huliwa kama maharagwe-mboga.

Picha

Mharagwe na jamaa
Mimea ya mazao
Mtaguso wa tano wa Laterano

Mtaguso wa tano wa Laterano ulifanyika kuanzia mwaka 1512 hadi 1517 huko Roma (Italia), kwenye Basilika la Mt. Yohane huko Laterano ambalo ndilo kanisa kuu la Jimbo Katoliki la Roma.

Kanisa Katoliki linauhesabu kama mtaguso mkuu wa kumi na nane.

Uliitishwa na Papa Julius II (1503-1513) ambaye alianza kuusimamia tarehe 3 Mei 1512. Baada ya kifo chake, uliendelezwa na Papa Leo X (1513-1521) hadi kikao cha 12 na cha mwisho kilichofanyika tarehe 16 Machi 1517. 

Ulihudhuriwa na maaskofu 100 hivi, wengi wao wakitokea Italia. Kutofika kwa wajumbe kutoka nchi nyingine, pamoja na wengi kukosa nia ya kujirekebisha, kulichangia kufanya utekelezaji wa maamuzi ya mtaguso ushindikane.

Maamuzi hayo yalitolewa kwa hati za Papa. Mengine yanahusu mafundisho ya imani, mengine maagizo ya urekebisho wa Kanisa.

"Kitaguso" cha Pisa 
Kwa kuwa Papa Julius II alikuwa hatekelezi kiapo chake cha kuitisha mtaguso kwa ajili ya urekebisho, baadhi ya makardinali, wakihimizwa na watawala wa Ujerumani na Ufaransa, waliuitisha huko Pisa (Italia) kuanzia tarehe 1 Septemba 1511. Walikusanyika wachache tarehe 1 Oktoba, halafu katika kikao cha nane walimsimamisha Papa wakahamia Lyon (Ufaransa).

Kuitisha mtaguso 
Papa aliitikia “kitaguso” hicho kwa hati ya tarehe 18 Julai 1511, ambayo pamoja na kukipinga na kujitetea aliitisha mtaguso mkuu ukusanyike tarehe 19 Aprili 1512 huko Laterano.

Mtaguso wenyewe 
Vita vilichelewesha mwanzo wa mtaguso hadi tarehe 3 Mei 1512, walipokusanyika katika basilika la Laterano makardinali 15, mapatriarki 2, maaskofu wakuu 10, maaskofu 56, maabati na wakuu wa mashirika ya kitawa wachache pamoja na mabalozi wa nchi 3. Mwisho walikuwepo makardinali 23 na maaskofu 122.

Matokeo 
Utekelezaji wa maagizo ya mtaguso ulikuwa mdogo sana, la sivyo pengine Matengenezo ya Kiprotestanti yasingetokea. Ukweli ni kwamba Martin Luther aliyaanzisha miezi sita tu baada ya mtaguso kwisha.

Viungo vya nje
Mtaguso wa tano wa Laterano

Mitaguso
Roma
Historia ya Ukristo
Historia ya Ulaya
1512
1513
1514
1515
1516
1517
Abati

Abati (pia "abate") ni cheo cha mkuu wa monasteri yenye wamonaki wengiwengi (kwa kawaida 12 na zaidi) hasa katika Kanisa Katoliki. 

Jina linatokana na Kilatini abbas, mkoko kutoka Kiaramu אבא (Abba, yaani "baba"). Kiongozi wa monasteri ya kike anaitwa pengine abesi.

Nchini Tanzania Wabenedikto wana maabati katima monasteri za Peramiho, Ndanda, Hanga na Mvimwa.

Maabati wachache wanapewa daraja takatifu ya askofu kwa kuwa monasteri yao ina jukumu la uchungaji kwa waamini wa eneo fulani (abasia ya kijimbo), kama ilivyokuwa kwa wale wa Peramiho na Ndanda wakati wa umisionari.

Viungo vya nje
 Russian Orthodox Abbot of Valaam Monastery
 The Pilgrimage of the Russian Abbot Daniel in the Holy Land 

Wamonaki
Viongozi wa Kikristo
Mtaguso wa Vienne

Mtaguso wa Vienne (1311-1312) unahesabiwa na Kanisa Katoliki kama mtaguso mkuu wa kumi na tano.

Mazingira ya kihistoria
Mtaguso huu ulifanyika Vienne (Ufaransa) baada ya mashindano kati ya Papa Boniface VIII (1294-1303) na mfalme wa Ufaransa Filipo IV.

Hatimaye  mwaka 1309 mwandamizi wake, Papa Klementi V (1305-1314), alikubali kubaki Avignon (leo nchini Ufaransa) karibu na himaya ya mfalme huyo. Mapapa walibaki huko hadi mwaka 1377, waliporudi Roma.

Kwa shinikizo la mfalme, Papa alitoa hati Regnans in excelsis (12 Agosti 1308) ili kuitisha mtaguso mkuu huko Vienne tarehe 1 Novemba 1310, kwa lengo la kujadili mada 4:
 suala la Wahekalu;
 vita vya msalaba;
 hali ya imani na Kanisa kwa jumla;
 urekebisho wa Kanisa.

Mtaguso wenyewe na maamuzi yake
Mtaguso ulichelewa kuanza hadi tarehe 16 Oktoba 1311, walipokuwepo washiriki 170 hivi, ambao kati yao Wafaransa walikuwa zaidi ya thuluthi moja. Wengine walizuiwa na mfalme wa Ufaransa.

Vikao rasmi vikawa vitatu hadi Machi 1312.

Suala la Wahekalu
Mtaguso uliamua kufuta shirika lao kama alivyopenda mfalme, bila ya kulifanyia utafiti wala kulitolea hukumu.

Suala la Vita vya msalaba
Mtaguso uliamua kuvianza upya na kwa ajili hiyo kutoza zaka kwa miaka sita, lakini mfalme alijitwalia hizo pesa bila ya kutekeleza ahadi yake ya kuongoza vita hivyo.

Suala la imani
Mtaguso ulijadili baadhi ya mafundisho hasa ya makundi kadhaa ya watawa, lakini uamuzi ulichukuliwa baadaye tu.

Suala la urekebisho
Mtaguso ulidai haki za Kanisa ziheshimiwe na serikali za nchi. Pia ulijadili kirefu mahusiano ya ndani, hasa kati ya maaskofu, maparoko na watawa.

Viungo vya nje
Muhtasari wa mtaguso pamoja na matini ya hati ulizozitoa 

Mitaguso
Historia ya Ukristo
Historia ya Ulaya
1311
1312
Mtaguso wa Konstanz

Mtaguso wa Konstanz (1414-1418) unahesabiwa na Kanisa Katoliki kama mtaguso mkuu wa 16. 

Mtaguso huu uliitishwa na antipapa Yohane XXIII kwa ombi la kaisari Sigismund wa Ujerumani ukathibitishwa na Papa Gregori XII (1406-1415).

Ulifanyika Konstanz (Ujerumani).

Lengo kuu lilikuwa kumaliza Farakano la Kanisa la Magharibi lililofikia hatua ya kuona maaskofu watatu kujidai Papa kwa wakati mmoja. 

Malengo mengine yalikuwa kung’oa uzushi na kurekebisha Kanisa “katika kichwa na viungo vyake”.

Hatimaye Papa Gregori XII alikubali kujiuzulu, wapinzani wake wawili waliondolewa, na Papa Martin V akachaguliwa. 

Ulikuwa mtaguso muhimu kwa wingi wa waliohudhuria (makardinali 29, maaskofu 186, maabati zaidi ya 100 na wataalamu 300 hivi), muda (vikao 55) na mafanikio, ingawa majaribio yake ya mapinduzi yalishindikana, hasa ulipodai kuwa na mamlaka ya juu kuliko Papa.

Kati ya maamuzi mengine kuna hukumu dhidi ya John Wyclif na Jan Hus kama wazushi.

Viungo vya nje
Mtaguso wa Konstanz katika Catholic Encyclopedia
Tanner, Norman P., editor, Decrees of the Ecumenical Councils: Council of Constance 1414-18, excerpts of the sessions (in English)
Vyanzo mbalimbali kuhusu mtaguso huo 

Mitaguso
Historia ya Ukristo
Historia ya Ulaya
Mtaguso wa Firenze

Mtaguso wa Basel, Ferrara na Firenze ulikuwa mtaguso wa 17 wa Kanisa Katoliki. Mikutano yake ilifanyika katika miji ya Basel, Ferrara na Firenze. Uliitishwa na Papa Martin V (1417-1431) mwaka wa mwisho wa uongozi wake ili kutekeleza shingo upande agizo la Mtaguso wa Konstanz la kwamba mtaguso ufanyike mara kwa mara.

Huko Basel
Mtaguso ulianza Basel (Uswisi) chini ya Papa Eugenio IV (1431-1447), ukiwa na maaskofu wachache kulingana na mapadri na walei wenye haki ya kupiga kura.

Ingawa mtaguso ulifaulu kupatanisha wafuasi wa Jan Hus na Kanisa, na kutoa sheria kadhaa za urekebisho kwa kibali cha Papa, baadaye ulianza kumshambulia yeye pamoja na makardinali, ukionyesha wazi wengi waliuona una mamlaka ya juu kuliko Papa, kinyume cha mapokeo.

Hapo Papa Eugenio IV aliuvunja halafu akauhamishia Ferrara (Italia) mwaka 1438, ulipokutanika tarehe 8 Januari 1438, bila ya kujali upinzani wa wale ambao walibaki Basel na kumchagua antipapa wa mwisho, Felix V.

Huko Ferrara
Huko Italia ulifika ujumbe mkubwa kutoka Konstantinopoli kwa ajili ya kurudisha umoja kati ya Kanisa Katoliki na Waorthodoksi. 

Kati ya wajumbe 700 kulikuwa na kaisari na patriarki wa Konstantinopoli, walioogopa Waturuki watateka mji wao (kama ilivyotokea kweli tarehe 29 Mei 1453); hivyo walihitaji msaada wa Wakristo wenzao wa magharibi.

Ferrara iliachwa kutokana na uhaba wa majengo na  hofu ya tauni.

Huko Firenze
Mwaka 1439 mtaguso ulihamia Firenze ukafikia makubaliano ya kurudisha umoja (6 Julai 1439), ingawa uamuzi ukashindwa kutekelezwa kwa kiasi kikubwa kutokana na upinzani wa waumini wa Konstantinopoli.

Vilevile tarehe 22 Novemba 1439 yalifikiwa makubaliano na Waorthodoksi wa Mashariki wa Armenia na tarehe 4 Februari 1440 yale na Wamisri.

Hatimaye tarehe 24 Septemba 1443 mtaguso ulihamia Roma kwenye Laterano. Huko yalifikiwa makubaliano ya kurudisha umoja na Wasiria kadhaa (30 Aprili 1444) na Wakaldayo na Wamaroni wa Kupro (7 Agosti 1445).

Hakuna hati kuhusu mwisho wa mtaguso. Lakini waliobaki Basel na kujitenga na Papa, kufikia tarehe 19 Aprili 1449 walimkubali Papa Nikolaus V na siku sita baadaye walifunga mkutano wao.

Mtaguso huo ulichochea Wakristo wa magharibi kutamani mawasiliano na wenzao wa Ethiopia na India, jambo lililowafanya waanze zile safari za mbali kupitia baharini zilizowafikisha Afrika Kusini na Mashariki, China na Amerika.

Viungo vya nje
 Mtaguso wa Basel katika Catholic Encyclopedia
Mtaguso wa Ferrara katika Catholic Encyclopedia
Mtaguso wa Firenze katika  Catholic Encyclopedia

Mitaguso
Historia ya Ukristo
Historia ya Ulaya
Mpunga

Mpunga ni aina ya mimea katika familia ya manyasi (Poaceae). Spishi kadhaa zinapandwa katika sehemu mbalimbali za dunia, lakini mpunga wa kiasia ni ile ya kawaida. 

Mpunga ni chanzo cha chakula kwa watu wengi duniani. Punje (mbegu) zake ni nafaka na huitwa mchele. Mchele uliopikwa ni wali.

Spishi 
 Oryza barthii, Mpunga-porini wa Afrika (African wild rice)
 Oryza glaberrima, Mpunga wa Afrika (African rice)
 Oryza longistaminata, Mpunga stameni-ndefu (Longstamen rice)
 Oryza rufipogon, Mpunga mwekundu (Red rice)
 Oryza sativa, Mpunga wa Asia (Asian rice)
 Oryza nivara, Mpunga-porini wa Uhindi (Indian wild rice)

Picha 

Nyasi na jamaa
Nafaka
Mpapai

Mpapai ni mti wa familia Caricaceae ambao unazaa mapapai. 

Mti huo unatoka Meksiko lakini siku hizi hukuzwa kila mahali katika ukanda wa tropiki kwa sababu matunda yake hupendwa sana.

Ni mti mrefu wenye shina la urefu wa mita 5 mpaka 10, wenye majani yaliyojipanga yaliyojizungusha na kujishikiza juu kwenye shina la mti, shina kwa upande wa chini huwa na makovu mengi kuonesha sehemu ambayo majani yalikuwa. Majani ya mpapai ni makubwa sm 50 – 70 kwa upana, maua yake ni madogo na hutokea sehemu yalipochomoza majani, hutengeneza tunda papai lenye urefu wa sm 15- 45, na upana wa sm 10 – 30.

Picha 

Kabichi na jamaa
Newport, Rhode Island

Newport ni mji wa Marekani katika jimbo la Rhode Island. Kwa mujibu wa sensa iliyofanyika mnamo mwaka wa 2000, mji una wakazi wapatao 26,000 wanaoishi katika mji huu. Mji upo m 9 kutoka juu ya usawa wa bahari.

Miji ya Marekani
Rhode Island
Hori ya Narragansett
Warwick, Rhode Island

Warwick ni mji wa Marekani katika jimbo la Rhode Island. Kwa mujibu wa sensa iliyofanyika mnamo mwaka wa 2000, mji una wakazi wapatao 85,000 wanaoishi katika mji huu. Mji upo m 11 kutoka juu ya usawa wa bahari. 

Miji ya Marekani
Rhode Island
Providence, Rhode Island
Hori ya Narragansett
London, Ontario

London ni mji mkubwa wa nne katika mkoa la Ontario. Mwaka 2006 ilikuwa na wakazi 352,395 mjini, pamoja na mitaa ya jirani rundiko la mji lina wakazi 457,720.  Eneo lake ni 420.57  km².

Mji ulianzishwa mwaka 1826.

Miji ya Kanada
Ontario
Bukavu

Bukavu (zamani: Costermansville, Costermansstad) ni mji wa Jamhuri ya Kidemokrasia ya Kongo uliopo upande wa kusini magharibi mwa pwani ya Ziwa Kivu na mji mkuu wa mkoa wa Kivu Kusini. 

Mji una wakazi 806,940.

Tazama pia 
 Orodha ya miji ya Jamhuri ya Kidemokrasia ya Kongo

Marejeo

Viungo vya nje

Jamhuri ya Kidemokrasia ya Kongo
Miji_ya_Jamhuri_ya_Kidemokrasia_ya_Kongo
Mkoa wa Kivu Kusini
Mlima Longonot

Mlima Longonot ni volkeno ya kale yenye kimo cha mita 2776 juu ya UB iliyoko kusini mwa Ziwa Naivasha katika Bonde la Ufa la Afrika Mashariki, kaunti ya Nakuru, nchini Kenya, Afrika. Inadhaniwa kulipuka kwa mara ya mwisho katika miaka ya 1860. 

Jina lake linatokana na neno la Kimasai oloonong'ot, maana yake "milima yenye pembe nyingi" au "miinuko matuta".

Mlima Longonot unalindwa na Shirika la Wanyamapori la Kenya kama sehemu ya Hifadhi ya Taifa ya Mlima Longonot. 

Kilele cha Mlima Longonot una kasoko yenye kipenyo cha kilomita 1.8 na urefu wa mita 200 au zaidi kwenda chini kutegemeana na urefu wa kuta za kasoko. Njia nyembamba inaelekea kutoka kiingilio cha mbuga hadi mdomo wa volkeno, na kuendelea kwenye kona ya kasoko ya volkeno. Ziara nzima ni kilomita 8-9 tu lakini ina mwinuko sana, hivi kwamba safari ya kutoka lango la Hifadhi hadi kilele cha Longonot na kurudi tena langoni huchukua takriban masaa 5 kwa miguu. Lango liko aghalabu mita 2150 juu ya usawa wa bahari na upeo unafikia mita 2760 m juu ya usawa wa bahari lakini kufuatia mzunguko wake usio sawa kunahusisha zaidi ya tofauti ya mita 630.

Msitu wa miti midogo unapatikana kwenye sakafu ya volkeno, na matundu madogo ya mvuke yanapatikana yamewekwa kuzunguka kuta za volkeno. Mlima huu ni makao kwa aina mbalimbali ya wanyamapori, hasa pundamilia na twiga na nyati (mbolea kwenye mdomo) na hartebeest. Chui pia wameripotiwa kuonekana lakini ni vigumu sana kuwapata.

Mlima Longonot uko kilomita 60 kaskazini magharibi mwa Nairobi na inaweza kufikiwa kutoka huko kwa barabara ya lami. Barabara hiyo ilifanyiwa ukarabati na EU na sasa ni bora, na imepunguza muda wa kusafiri kutoka Nairobi kuwa saa moja. Mji wa karibu pia unaitwa Longonot. Stesheni ya setlaiti ya Longonot iko kusini mwa mlima huu.

Tarehe 21 Machi 2009 mioto ya vichaka ilichoma pande za mlima na kuzamia katika volkeno, ikawanasa wanyamapori waliokuwa wakila majani yaliyokumbwa na ukame.

Tazama pia
Orodha ya milima ya Kenya
Orodha ya volkeno nchini Kenya

Marejeo

Viungo vya nje 
 
 Kamera tovuti iliyolenga mlima Longonot kutoka Kijabe 

Bonde la Ufa la Afrika Mashariki
Milima ya Kenya
Volkeno za Kenya
Hifadhi za Taifa za Kenya
Kaunti ya Nakuru
Santiago Calatrava

Santiago Calatrava Valls (amezaliwa tar. 28 Julai 1951) ni msanifu majengo, mchongaji na strukturella mhandisi kutoka Hispania. Yeye ana alishinda tuzo nyingi. Calatrava ana ofisi katika miji ya Zürich, Paris na Valencia.

Picha 

Waliozaliwa 1951
Wasanifu
Wasanii wa Hispania
Mérida, Mérida

Santiago de los Caballeros de Merida, Venezuela, ni mji mkuu wa manisipaa ya Libertador na hali ya Merida, na ni moja ya miji ya kuu ya Venezuela ya Andes. Ni ilianzishwa mwaka 1558, kutoa sehemu ya Nueva Granada, lakini baadaye ikawa sehemu ya Captaincy Mkuu wa Venezuela, na alicheza biabia jukumu katika Vita ya Uhuru.
Merida ina wakazi zaidi ya 200,000 na eneo containing baadhi ya watu 350.000. Ni kituo kikuu kwa ajili ya elimu na utalii katika magharibi ya Venezuela, nyumba ya prestigefyllda Chuo Kikuu cha Andes, na eneo la juu na pili mrefu antenn tramway katika dunia.
Merida ni saa ya urefu wa wastani wa mita 1,600 (5,249 ft). Aketiye juu ya mji katika tambarare ya bonde la mto Chama, ambayo inaendesha kutoka mmoja hadi mwingine. Bakgrund wa Merida's skyline ni juu ya nchi mkutano huo, Pico Bolívar.

Miji ya Venezuela
Miji Mikuu Amerika
Peter Burton

Peter Burton (4 Aprili 1921 - 21 Novemba 1989) alikuwa mwigizaji wa filamu na televisheni kutoka mjini Bromley, Uingereza. Madai yake makubwa ya kuwa maarufu ni kwamba yeye ndiye mwigizaji wa kwanza kucheza uhusika wa Major Boothroyd, almaarufu kama Q, katika filamu ya kwanza ya James Bond, Dr. No (1962). Kwa kufuatia mgogoro wa kiratiba, Burton hakupatikana tena katika kuendeleza uhusika huo kwa ajili ya filamu ya From Russia with Love (1963) na kwa maana hiyo nafasi yake ikachukuliwa na mwigizaji wa Q wa muda mrefu, Desmond Llewelyn.

Burton amepata kuonekana katika vipindi kadhaa vya televisheni ikiwa ni pamoja na The Avengers, The Saint, Return of the Saint, na UFO .

Filmografia zilizochaguliwa 
 The Bitch (1979)
 Carry On at Your Convenience (1971)
 A Clockwork Orange (1971)
 Lawrence of Arabia (1962)
 Dr. No (1962)
 The Iron Maiden (1962)
 Lugarno (1961)
 Sink the Bismarck! (1960)
 They Who Dare (1954)
 The Heart of the Matter (1953)
 The Wooden Horse (1950)
 What the Butler Saw (1950)

Viungo vya Nje 
 

Waliozaliwa 1921
Waliofariki 1989
Waigizaji filamu wa Uingereza
The Simpsons

The Simpsons ni katuni ya televisheni ya vichekesho kutoka Marekani ambayo imeundwa na Matt Groening kwa ajili ya Fox Broadcasting Company.

Filamu

Marejeo

Viungo vya nje 
 
 
 The Simpsons on Metacritic
 The Simpsons on Rotten Tomatoes
 

Katuni
Vipindi vya televisheni
The Walt Disney Company

The Walt Disney Company (huitwa kwa kifupi: Disney) ni moja kati makampuni makubwa ya burudani na vyombo vya habari duniani. 

Kampuni ilianzishwa mnamo mwaka wa 1923 na Walt Disney na ndugu yake, Roy Oliver Disney, kwa jina la Disney Brothers Cartoon Studio. 

Ilikuwa na jina la Walt Disney Productions kuanzia miaka ya 1930 na hadi mwanzoni mwa mwaka wa 1986.

Disney Enterprises Inc. ni kampuni tanzu ya Walt Disney; jina ambalo linapatikana katika bidhaa nyingi zilizopewa haki ya kuuza chini ya jina la Walt Disney, Walt Disney World Resort.

Matawi 
Vitengo vikuu vya kampuni ni Studio Entertainment, Vituo vya Maonyesho na Mahoteli, Mitandao ya Habari na Bidhaa za Zilizotayari Kununuliwa.

Tazama pia 
 Orodha ya wahusika wa Disney

Marejeo

Viungo vya Nje 
 The Official Site
 Corporate Site
 The Unofficial DisneyWiki
 The Walt Disney Company katika Google Finance

kampuni za Marekani
Walt Disney Company
Walt Disney Company
Walt Disney
Henri de Toulouse-Lautrec

Henri Marie Raymond de Toulouse-Lautrec-Monfa (24 Novemba 1864 - 9 Septemba 1901) alikuwa mchoraji kutoka Ufaransa. Huhesabiwa kati ya wasanii muhimu zaidi wa Post-Impressionistm.

Mifano ya picha zake 

Waliozaliwa 1864
Waliofariki 1901
Wasanii wa Ufaransa
Moncton

Moncton ni mji katika mkoa la New Brunswick. Kunako mwaka wa 2006, idadi ya wakazi ilikuwa 64,128. Eneo lake ni 141.17 km². Mji ulianzishwa mwaka 1766.

Miji ya Kanada
New Brunswick
Familia (biolojia)

Familia ni ngazi katika uainishaji wa kisayansi wa viumbehai. Familia ya wanyama au mimea hujumlisha spishi mbalimbali zilizo karibu. 

Kwa mfano paka-kaya ni spishi mojawapo pamoja na spishi 41 nyingine ndani ya familia ya Felidae inayojumlisha paka pamoja na chui, simba, tiger n.k. 

Ndani ya familia kuna jenasi mbalimbali (zinazojumlisha spishi za karibu zaidi); kila familia ni sehemu ya ngazi ya juu zaidi inayoitwa oda. Familia ya Felidae (wanyama wanaofanana na paka) ni sehemu ya oda ya Carnivora yaani wanyama walanyama. 

Kwa kawaida majina ya kisayansi ya kila familia huishia kwa

- "idae" kama ni familia ya wanyama au
- "aceae" kama ni familia ya mimea.

Familia kubwa sana zinaweza kugawiwa katika nusufamilia; vilevile oda kubwa sana inaweza kuwa na familia za juu za kujumlisha ngazi ya familia.

Uainishaji
Bungeni

Bungeni 2.0 ni mfumo wa kiteknolojia wa kuandika sheria na kurekodi shughuli za wabunge ambayo inalenga kutumiwa na wabunge katika maamuzi yao ndani ya bunge, huku wakiwezesha wananchi kuweza kushiriki katika majadiliano na uamuzi wao.

Mfumo huu unawezesha wananchi kushiriki pamoja na wabunge, kana kwamba wako "ndani ya Bunge" au "Bungeni".

Bungeni ni mfumo wa maendeleo shirikishi inayotumia Programu msingi ya viwango, AKOMA NTOSO  inayotumiwa kama suluhisho la kuandaa, kusimamia, kuimarisha na kuchapisha nakala za bunge na nakala zingine .

Bungeni ilianzishwa na mpango wa "Africa i-parliaments Action plan"  mpango wa UN / desa

Jukumu

Jukumu la Bungeni ni kuwasiliza vyombo vya kiteknolojia ambavyo vinaweza kuhamasisha uandishi na uimarishaji wa sheria katika Bunge.
Huwasilisha vyombo vya kuandaa, kuhariri na kuchapisha nakala mbalimbali za kisheria.

Tazama Pia
 Akoma Ntoso
 Africa i-parliaments Action Plan 

Umoja wa Mataifa
Intaneti
Siku ya Pi

Siku ya Π (tamka: pi) ni sikukuu ya kusheherekea namba π (pi). Husheherekewa na wanahisabati na marafiki wa hisabati duniani.  
Pi inayoitwa pia "namba ya duara"  ni namba isiyowiana ilhali thamani yake hukaribia 3.14159265358.. au chamkano cha 22/7 lakini haiwezi kutajwa kikamilifu kwa njia hizi.

Tarehe mbili
Kutokana na thamani hizi kuna siku mbili zinazosheherekewa ambayo ni 14 Machi (kwa namna ya Kimarekani tarehe hii huandikwa 3-14) na pia 22 Julai inayoweza kuandikwa kwa namna ya kufanana na chamkano 22/7. Kwa Kiingereza 14 Machi huitwa "Pi-Day" na 22 Julai "Pi Approximation Day". Hali halisi 22/7 iko karibu zaidi na thamani halisi ya π kuliko 3,14.

14 Machi huangaliwa zaidi katika nchi zinazoandika tarehe zao kwa namna ya mwezi-siku kama Marekani, na 22 Julai hupendelewa katika nchi zinazoandika tarehe kwa namna ya siku-mwezi.

Chanzo cha sikukuu
Sherehe ya sikukuu ya Pi ilianzishwa na mwanafizikia Larry Shaw kama mbinu wa kuvuta wageni katika makumbusho ya kisayansi unaoitwa exploratorium mjini San Francisco (Marekani). Walitaka kuonyesha hisabati na sayansi kwa njia y kuvutia kwa hiyo walianzisha sherehe katika chumba kipya chenye umbo la duara. Wakasheherekea kwa kuandaa na kula keki za mviringo (zinazoitwa "pie" kwa Kiingereza, neno la kufanana na matamshi ya Kiingereza ya "pi"). 

Polepole sherehe ilianza kusambaa hasa baada ya kupokelewa na walimu wa hisabati kama nafasi nzuri ya kuonyesha hisabati pamoja na mizaha kadhaa na kula keki za mviringo wakati wa vipindi. Harakati ya kusambaza sikukuu hiyo iliongezeka baada ya kutambua ya kwamba tar. 14 Machi ni pia sikukuu ya kuzaliwa kwa Albert Einstein.

Siku ya Pi kwenye 22 Julai humkumbuka hasa mtaalamu wa kale Archimedes aliyetambua thamani ya Pi kukarbia 22/7.

Viungo vya Nje 
 2010 22nd Annual Pi Day Celebration page 
 How to celebrate Pi Day in 12 steps
 pidayinternational.org

Sikukuu
Sikukuu za Kimataifa
Hisabati
Masahiko Kimura

Masahiko Kimura (10 Septemba 1917 – 18 Aprili 1993) alikuwa Kijapani judoka ambaye ni moja ya kufikiriwa kwa upana mkubwa judoka wakati wote.

Waliozaliwa 1917
Waliofariki 1993
Wachezaji wa Japani
T-Pain

Faheem Rasheed Najm (anafahamika zaidi kwa jina la kisanii kama T-Pain; amezaliwa 30 Septemba 1985) ni mwimbaji, mtunzi, rapa, na mtayarishaji wa rekodi kutoka Marekani.

Wasifu
Najm alizaliwa mjini Tallahassee, Florida. Jina lake la kisanii ni kifupi cha "Tallahassee Pain" ("Tallahassee Mauimivu) na amechagua jina hilo kwa sababu ya ugumu wa maisha aliyoyapata wakati anaishi huko.

Alianza shughuli za urapa akiwa katika kundi la Nappy Headz. Mnamo mwaka wa 2005, akawa mwimbaji na kuweza kutoa albamu yake ya kwanza iliyoitwa Rappa Ternt Sanga ikiwa na vibao vyake vikali vya "I'm Sprung" na "I'm N Luv (Wit A Stripper)". 

Shughuli zake kama mwimbaji, T-Pain ametumia sana kionjo cha sauti cha Auto-Tune. Tangu kutolewa kwa albamu yake ya kwanza, T-Pain ametayarisha vibao kadhaa vikali vyake mwenyewe na vya marapa na waimbaji wengine wa R&B. T-Pain pia amekuwa na single kumi kwenye chati za Billboard Hot 100. Mnamo mwaka wa 2008, ameshinda tuzo ya Grammy na rapa Kanye West kwa ajili ya single ya "Good Life". Mnamo mwaka wa  2010 ameshinda tuzo nyingine ya Grammy na Jamie Foxx kwa ajili ya single ya "Blame It". T-Pain pia ni mwanzilishi wa studio ya kurekodia ya Nappy Boy Entertainment, imeanzishwa mwaka wa 2005.

Kazi

Diskografia

 Rappa Ternt Sanga (2005)
 Epiphany (2007)
 Thr33 Ringz (2008)
 RevolveR (2010)

Single zake
 "Bring It Back" ft. Chris Brown (2016)
 "Thing Now" ft. TryBishop (2016)

Marejeo

Viungo vya nje

 Official website 
 Nappy Boy Records
 

Waimbaji wa Marekani
Wanamuziki wa Marekani
Washindi wa Tuzo za Grammy
hip hop
Waliozaliwa 1985
Watu walio hai
Alexander Karelin

Alexander Karelin (amezaliwa 19 Septemba 1967) ni Shujaa wa Shirikisho la Kirusi na mpigaji mwereka. Yeye alishinda medali ya dhahabu katika Michezo ya Olimpiki ya miaka ya 1988, 1992, na 1996.

Waliozaliwa 1967
Watu walio hai
Wanariadha wa Urusi
Rappa Ternt Sanga

Rappa Ternt Sanga ni albamu ya kwanza ya mtayarishaji/mwimbaji-mtunzi wa nyimbo za hip hop T-Pain, ilitolewa mnamo mwaka wa 2005. Jina la albamu ni lahaja ya matamshi ya rai "rapper turned singer", yaani, "rapa aliyegeuka kuwa mwimbaji". Albamu imeuza nakala zaidi ya 800,000 dunia nzima. T-Pain alikuwa na vibao viwili kwenye US Billboard Top Ten cha "I'm Sprung" na "I'm 'n Luv (Wit a Stripper)". Nyimbo nyingine kutoka katika albamu ni pamoja na "I'm So High," wimbo unaohusu wa matumizi ya madawa ya kulevya. Rappa Ternt Sanga iliingia nafasi ya #40 kwenye Billboard 200 na ikaanguka nafasi hamsini hadi #91 juma lililofuata; majuma kadhaa ya usoni hatimaye ikapanda hadi nafasi ya #33. Moja ya nyimbo zilizobaki ni pamoja na  "You And Me", toleo la awali la "I Can't Wait" la Akon.  Albamu yote imetengenzwa na GarageBand.

Orodha ya nyimbo

Nafasi ya chati

Marejeo

Albamu za 2005
Albamu za T-Pain
Albamu za kwanza
Albamu za Jive Records
Albamu zilizotayarishwa na T-Pain
Uwanja wa michezo wa Bukhungu

Uwanja wa michezo wa Bukhungu ni uwanja wa michezo mbalimbali na unapatikana katika mji wa Kakamege nchini Kenya. Uwanja huu unabeba takribani mashabiki 5,000 (elfu tano)   .Uwanja huu hutumika haswa kwa michezo ya mpira wa miguu (soka).Michezo mingine kama vile riadha hufanyikia hapo. Pia, michezo ya shule za upili hufanyikia hapo, mikutano ya hadhara kama vile mkutano ule wa Mwai Kibaki na Michael Kijana Wamalwa  wa mwaka 2002, walipotangaza kuwa chama chao cha NAK kingeungana na kile cha Rainbow Alliance kilichoongozwa na Raila Odinga.

Western Stima FC
Uwanja huu unatumika na timu ya Western Stima FC inayoshiriki Ligi Kuu ya Kandanda ya Kenya kama uwanja wa nyumbani..

Viungo vya Nje
[]
[]

Marejeo

Africa Wiki Challenge Arusha
Viwanja vya michezo Kenya
Uhaini

Uhaini (kutoka neno la Kiarabu) ni pale mtu anapotenda jambo dhidi ya nchi yake. Kwa mfano, mtu anaweza kuisaidia nchi nyingine ipigane vita dhidi ya nchi yake kwa kutoa habari za siri. 

Uhaini ni neno la kawaida, lakini nchi tofauti zina sheria na adhabu tofauti dhidi ya matendo ya kihaini, hata adhabu ya kifo.

Miongoni mwa wahaini maarufu duniani kuna Yuda Iskarioti, Benedict Arnold, Philippe Pétain na Vidkun Quisling.

Sheria
Siasa
Western Stima

Western Stima Football Club  ni kilabu cha soka nchini Kenya kilicho na makao mjini Kakamega. Kilabu hiki huchezea mechi zao za nyumbani katika uwanja wa Bukhungu Stadium, na pia katika uwanja wa Moi Stadium mjini Kisumu - viwanja vyote vikiwa na uwezo wa kukimu mashabiki elfu tano. Western Stima kwa sasa inacheza katika Ligi Kuu ya Kandanda ya Kenya.

Marejeo 

Vilabu Mpira vya Kenya
kaunti ya Kakamega
Uwanja wa kimataifa wa michezo wa Moi

Uwanja wa Kimataifa wa Michezo wa Moi ni uwanja wenye shughuli mbalimbali huko Kasarani, maeneo ya nje ya Nairobi nchini Kenya. Uwanja huu una kiwango cha kukimu takribani watu 60,000. Uligharamiwa na Serikali ya China mnamo mwaka  1987 kwa ajili ya michezo yote ya Afrika iliyofanyika jijini  Nairobi. Unatumika kwa sasa haswa kwa mechi za kandanda, Timu ya Taifa ya Kenya huchezea mechi zake nyingi za nyumbani hapa. Kando na uga wa kandanda, pia kuna uwanja unao kimu takribani watu 5,000 wa Gymnasium na ukumbi wa kuogelea kama sehemu ya Uwanja wa Kitaifa wa Mchezo wa Moi. 
Vilabu vya soka kama vile Mathare United na Tusker FC hutumia uwanja huu kwa mechi zao za nyumbani. 
Kuna uga wa mchezo wa kriketi na uwanja wa gofu zinazojengwa. 

Sherehe za mwaka wa 2009 za MTV Africa Music Awards zilifanyikia hapa.

Viungo vya nje 
 Sports Stadia Management Board - bodi inayosimamia majumba ya michezo nchini Kenya
 Picha  katika worldstadiums.com 
 Picha  fussballtempel.net

marejeo

Africa Wiki Challenge Arusha
Viwanja vya michezo Kenya
Jimbo la Nile ya Juu

Makala hii inahusu jimbo la Sudan Kusini. Kuhusu mkoa wake, tazama "Greater Upper Nile". Kuhusu mto, tazama Nile. 

Nile ya Juu (kwa Kiing.: Upper Nile; kwa Kar. أعالي النيل a'ala an-nil) ni moja ya majimbo (wilayat) ya Sudan Kusini. Lina ukubwa wa eneo la km² 22,122 na wakazi wanaokadiriwa kuwa 4,700,000 (2000). 

Malakal ndio mji mkuu wa jimbo hilo.

Mto wa Nile Nyeupe unapitia hapa.   

Mji wa Kodok, ambao ndio mahala pa Matukio ya Fashoda yaliyomaliza mashindano ya wakoloni kugawa Afrika uko katika jimbo hili. 

Vituo vya zamani vya wamisionari katika jimbo la Upper Nile ni pamoja na Dolieb Hill, Lul na Detwoc. 

Majimbo ya Sudan Kusini
Nile ya Juu, Sudan Kusini
Yasuhiro Yamashita

Yasuhiro Yamashita (amezaliwa 1 Juni 1957) ni mshindani wa Judo kutoka nchi ya Japani. Tena ni mmoja wa wanajudo aliyekuwa na mafanikio makubwa kabisa duniani. Alipokea Tuzo ya Heshima ya Kijapani tarehe 9 Oktoba 1984. Alistaafu kutoka ushindani wa judo tarehe 17 Juni 1985 baada ya kazi ya ajabu ambapo alishinda medali za dhahabu tano katika mashindano ya kimataifa na alama 203 ushindi mfululizo (na huchota 7 kati) hadi kustaafu kwake. Siku hizi anafanya kazi kama mwalimu au mshauri kwa mashirika mbalimbali, baadhi yao Tōkai University, Shirikisho la Judo la Kimataifa, na Shirikisho la Judo nchini Japani.

Waliozaliwa 1957
Watu walio hai
Wachezaji wa Japani
Chiyonofuji Mitsugu

Chiyonofuji Mitsugu, alizaliwa 1 Juni 1955, kama Mitsugu Akimoto (, Akimoto Mitsugu?) Katika Hokkaido, Ujapani, ni bingwa wa zamani wa Sumo wrestler na 58 yokozuna ya mchezo. Yeye sasa ni kocha mkuu wa Kokonoe imara.

Chiyonofuji alikuwa mmoja wa mkuu wa hivi karibuni yokozuna nyakati, 31 kushinda mashindano michuano, pili Taihō tu. Yeye alikuwa hasa ajabu Longevity wake katika cheo Sumo ya juu, ambayo yeye uliofanyika kwa kipindi cha miaka kumi 1981-1991. Yeye alishinda mashindano zaidi kuliko thirties yake yoyote katika wrestler na wastaafu thirties katikati yake, tofauti na wengi ambao yokozuna karibuni tended kustaafu kuzunguka 30. 1045 alifunga Chiyonofuji wins wakati kazi yake kitaaluma, ambayo bado ni unbeaten kama wa 2009. [1] rekodi yake ya mafanikio ya 807 katika mgawanyo wa juu Makuuchi ulifanyika kwa karibu miaka 19, mpaka Kaiō bettered katika Januari 2010. [2]

Katika mchezo ambapo uzito mara nyingi kuonekana kama ni muhimu, Chiyonofuji mara mwanga kabisa karibu 120 kg. Yeye kutegemewa juu kuliko misuli technique na kuwashinda wapinzani. Alikuwa lightest yokozuna tangu Tochinoumi katika miaka ya 1960.

Waliozaliwa 1955
Wanamwereka wa Japani
Chuo Kikuu cha Stanford

Stanford ni chuo kikuu maarufu nchini Marekani, kilichoanzishwa mnamo mwaka 1891 katika mji ya Stanford, California, katika California ya kaskazini.

Viungo vya Nje 
 

Vyuo vikuu vya Marekani
 
Stanford
California
Mölnlycke

Mölnlycke ni mji mdogo nchini Uswidi. Iko mashariki ya Göteborg katika mkoa wa Västra Götaland. Kuna wakazi 14,439 (mwaka 2005).

Miji ya Uswidi
Chuo Kikuu cha Yale

Yale ni chuo kikuu maarufu nchini Marekani, kilichoanzishwa mnamo mwaka 1701 katika New Haven, Connecticut.

Viungo vya Nje 

 

Vyuo vikuu vya Marekani
Connecticut